סקרלט ג'והנסון

סקרלט אינגריד ג'והנסון (באנגלית: Scarlett Ingrid Johansson; נולדה ב-22 בנובמבר 1984) היא שחקנית, מפיקה, זמרת, דוגמנית ובמאית יהודייה-אמריקאית.

ביוגרפיה
ג'והנסון נולדה בניו יורק, ניו יורק שבארצות הברית. אביה, קרסטן ג'והנסון, יליד דנמרק בן למשפחה נוצרית, הוא בנו של התסריטאי והבמאי איינר יוהנסון. אמה, מלאני סלואן (במקור שלמברג), היא בת למשפחה יהודית מאזור הברונקס. ג'והנסון חוגגת גם את חג המולד וגם את חנוכה, ומגדירה את עצמה כיהודייה. ונסה, אחותה הגדולה, אף היא עוסקת בתחום המשחק. לה אח תאום בשם האנטר, אח גדול בשם אדריאן, ואח למחצה בשם כריסטיאן מנישואיו הראשונים של אביה. ב-2017 סיפרה ג'והנסון בתוכנית "Finding Your Roots"  שיש לה קרובי משפחה שנספו בשואה בגטו ורשה.

מגיל צעיר למדה ג'והנסון במכון לי סטרסברג לתיאטרון ולקולנוע שבניו יורק, אך את הקריירה המקצועית התחילה מוקדם יותר בלוס אנג'לס, שם שיחקה כשהייתה בת 8 בלבד ב-1992 במחזה "Sophistry" יחד עם השחקן אית'ן הוק. ג'והנסון היא בוגרת לימודי תיאטרון של "פרופשנל צ'ילדרנס סקול" שבמנהטן ב-2002.

 קריירה 
משחק
ממוזער|200 פיקסלים|ג'והנסון בפרימיירה של "נערה עם עגיל פנינה" בפסטיבל טורונטו, 2003
ג'והנסון הופיעה לראשונה על הבמה כאמן ילדים במחזה אוף-ברודוויי. תפקידה הראשון בקולנוע היה בסרט "הורים בהזמנה" שבו שיחקה יחד עם ברוס ויליס. לאחר מכן השתתפה במספר סרטים מינוריים. את ההכרה הראשונית קיבלה אחרי השתתפותה בסרטים כגון "Manny & Lo" ב-1996 (פרס השחקנית הטובה בסרט עצמאי - פרס אינדפנדנט ספיריט) ו"הלוחש לסוסים" של רוברט רדפורד משנת 1998.

בשנת 2001 שיחקה ג'והנסון בסרט "העולם שבפנים", שהיה מועמד לפרס האוסקר וזכה ב-22 פרסים בפסטיבלי קולנוע הנחשבים בעולם. בשנת 2003 השתתפה סקרלט ג'והנסון בסרטה השני של הבמאית סופיה קופולה, "אבודים בטוקיו". הסרט זכה להצלחה רבה בארצות הברית ובאירופה, וג'והנסון זכתה לתשבחות בעבור משחקה בו. עבור תפקיד זה זכתה ג'והנסון בפרס לשחקנית הטובה ביותר בטקס פרסי הקולנוע הבריטי (BAFTA) וכן הייתה מועמדת לפרס גלובוס הזהב לשחקנית ראשית בקומדיה/מחזמר. באותה שנה שיחקה ג'והנסון גם בסרט "נערה עם עגיל פנינה". על גילום תפקידה של גריט, משרתת צעירה של הצייר יאן ורמיר, הועמדה ג'והנסון פעם נוספת כמועמדת לגלובוס הזהב באותה השנה, הפעם בתור שחקנית ראשית בדרמה. מועמדותה השלישית במספר לפרס הייתה בשנה שלאחר מכן (2004), עבור משחקה בסרט דל התקציב "בובי לונג". בשנת 2005 השתתפה ג'והנסון בשני פרויקטים שונים מאוד זה מזה. לראשונה היא לקחה חלק בהפקת סרט קיצי עתיר תקציב - "איילנד" ("האי") של הבמאי מייקל ביי וגם שיחקה בפרויקט קטן של הבמאי וודי אלן בשם "נקודת מפגש". הסרט הראשון נכשל בקופות, והמפיקים מנו את ג'והנסון בין סיבות הכישלון (לטענתם, שמה לא מספיק "קרץ" לרוכשי כרטיסים פוטנציאליים). הסרט השני, לעומת זאת, זכה להצלחה אצל מבקרים וגם הכניס 80 מיליון דולר מול עלות ההפקה של 15 מיליון דולר. סרטו של אלן הוקרן בפסטיבל קאן והביא לג'והנסון מועמדות רביעית לפרס גלובוס הזהב.

בשנת 2006 הפכה ג'והנסון לאחת השחקניות היותר עסוקות בהוליווד. בין הסרטים בהשתתפותה - "הדליה השחורה" עיבוד חדש של הבמאי בריאן דה פלמה המתאר מקרה אמיתי של רצח השחקנית אליזבת שורט בשנות ה-40 בארצות הברית, "סקופ" - הסרט השני בו שיתפה ג'והנסון פעולה עם וודי אלן, "יוקרה" - סרטו של הבמאי כריסטופר נולאן על פי ספר מדע בדיוני של הסופר הבריטי כריסטופר פריסט. בשנים 2007–2008 כיכבה ג'והנסון בסרט "יומני האומנת" על-פי רב המכר באותו שם מאת אמה מק'לפלין וניקולה קראוס, יחד עם כריס אוונס.

ג'והנסון גם שיחקה לצד השחקנית נטלי פורטמן בסרט "בת בולין האחרת", בו שיחקו ג'והנסון ופורטמן בתפקידים של האחיות מרי ואן בולין.

בשנת 2008 כיכבה ג'והנסון בדרמה הרומנטית "ויקי כריסטינה ברצלונה" של וודי אלן בה גילמה את דמותה של כריסטינה ההרפתקנית וחסרת המעצורים. ב-2009 שיחקה בסרט הקומדיה הרומנטית "הוא פשוט לא בקטע שלך".

בשנת 2011 שיחקה בתפקיד ראשי לצד מאט דיימון בסרט מקום לחלום עליו.

בין השנים 2010–2021, ג'והנסון גילמה בסרטי היקום הקולנועי של מארוול את דמותה של האלמנה השחורה, האלטר אגו של המרגלת נטשה רומנוף. היא הופיעה בסרטים "איירון מן 2", ולאחריו ב"הנוקמים", "קפטן אמריקה: חייל החורף", הנוקמים: עידן אולטרון", "קפטן אמריקה: מלחמת האזרחים", "הנוקמים: מלחמת האינסוף", "הנוקמים: סוף המשחק", וכיכבה בסרט הסולו הראשון של דמותה הנקרא "האלמנה השחורה", שהייתה גם שותפה בהפקתו. ״האלמנה השחורה״ יצא לאקרנים בשנת 2021 לאחר שנדחה מספר פעמים עקב מגפת הקורונה.

בשנת 2014 השתתפה בסרט "לוסי". ב-2016 דיבבה את קולו של הנחש קא בגרסה המחודשת לסרט "ספר הג'ונגל" מבית דיסני. בסרט האנימציה "לשיר" מבית אולפני אילומינשיין היא דיבבה את קולה של הדורבנית אש. בשנת 2017 כיכבה בסרט הפעולה "הרוח במעטפת", המבוסס על סדרת המאנגה היפנית באותו השם. באותה שנה שיחקה בתפקיד הראשי גם בסרט הקומדיה השחורה "לילה קשוח" לצד זואי קרביץ וקייט מקינון.

בשנת 2019 השתתפה עם השחקן אדם דרייבר בסרט "סיפור נישואים" ששודר ברשת נטפליקס וכמו כן בסרט הקולנוע "ג'וג'ו ראביט". סרטים אלו זיכו אותה למועמדויות רבות לפרסים נחשבים וביניהם אף מועמדות כפולה לפרס האוסקר, מועמדות אחת לתפקיד השחקנית הראשית הטובה ביותר ("סיפור נישואים") ומועמדות שנייה לשחקנית המשנית הטובה ביותר ("ג'וג'ו ראביט").

בשנת 2023 הופיעה ג׳והנסון בסרט ״אסטרואיד סיטי״, סרט מדע בדיוני-קומדיה דרמה רומנטית בבימויו של והפקתו של וס אנדרסון. בשנת 2024 כיכבה בסרט דרמה-היסטורית “קח אותי לירח״ בבימויו של גרג ברלנטי.

ב-18 בנובמבר 2021 קיבלה ג'והנסון את פרס הסינמטק האמריקאי  בזכות תרומתה לתעשיית הבידור, כשחקנית וכמפיקה.

במאי 2025 פורסם כי ג'והנסון תתכב לצד אדם דרייבר בסרט Paper Tiger של הבמאי והתסריטאי ג'יימס גריי והחליפה את אן האת'וויי, שנאלצה לפרוש מהפרויקט עקב התחייבויות קודמות.

מוזיקה
במאי 2008, יצא אלבומה הראשון של ג'והנסון שנקרא "Anywhere I Lay My Head", וכל השירים באלבום הם גרסאות כיסוי לשירים של היוצר והזמר טום וייטס, פרט לאחד שג'והנסון כתבה והלחינה. גרסת הכיסוי לשיר הידוע "Summertime" שהקליטה השחקנית במסגרת פרויקט צדקה של שחקני הוליווד זכתה להצלחה רבה ובעקבות ההקלטה הוצע לג'והנסון לשחק בתפקיד ראשי בהפקה חדשה של המחזמר "צלילי המוסיקה" בברודוויי, אך אחרי לבטים רבים סירבה השחקנית לעשות הסבה זמנית לתיאטרון.

בשנת 2007 השתתפה בקליפ "What Goes Around... Comes Around" של ג'סטין טימברלייק, שהיה מועמד לפרס הקליפ הטוב ביותר לשנת 2007 בטקס פרסי ה-MTV.

בשנת 2009 הוציאה אלבום משותף שנקרא "Break Up" עם המוזיקאי פיט יורן. תשע שנים לאחר מכן, בשנת 2018, שיתפה עם יורן פעולה פעם נוספת והוציאה איתו אלבום EP שנקרא "Apart".

 דוגמנות 
ב-2006 סקרלט ג'והנסון נבחרה להוביל מסע פרסום של הבושם "Eternity Moment" מבית המותג קלווין קליין. כמו כן השתתפה בפרסומות עבור בית האופנה הצרפתי לואי ויטון ומותג האופנה האמריקאי גאפ.

בגיליון נובמבר 2006 של המגזין "Esquire" הוכרזה ג'והנסון כאישה הסקסית ביותר שחיה, תואר בו זכתה שוב באותו מגזין גם ב-2013. בינואר 2007 בחר בה המגזין "פלייבוי" כ"ידוענית הסקסית ביותר ב־2007". מגזין "גלאמור" בחר בה כ"גוף הסקסי ביותר בעולם", ומגזין "FHM" בחר בה כ"אישה הסקסית ביותר שחיה".

 קוסמטיקה 
בשנת 2020 פתחה יחד עם קייט פוסטר מותג מוצרי טיפוח לפנים הנקרא ״The Outset”. המותג דוגל במוצרים המורכבים מפורמולה טבעית ואורגנית, ושיטת טיפול בפנים בעלת מספר מועט של שלבים. מאז פתיחת המותג שבסיסו נמצא במשרד בניו יורק, מתמקדת ג׳והנסון בהגדלתו והפצתו ברחבי העולם, תוך שילוב עם קריירת המשחק שלה.

 בימוי 
במאי 2025 יצא הסרט אלינור הגדולה, סרט הביכורים של ג'והנסון כבמאית, והוצג בבכורה עולמית במסגרת "מבט מסוים" בפסטיבל הקולנוע בקאן 2025. ג'והנסון ביימה את הסרט לפי תסריט של טורי קיימן, עם צילום של הלן לובר. לסרט לוהקו שורדי שואה אמיתיים, מה שנעשה בעזרת המלצות מקרן השואה, ביוזמת ג'והנסון.

חיים אישיים
ממוזער|ג'והנסון, 2009|200 פיקסלים
לג'והנסון אזרחות כפולה, אמריקאית (מלידה) ודנית (מאביה).

בשנים 2008–2011 הייתה נשואה לשחקן הקנדי ראיין ריינולדס.

ב-2014 נישאה בשנית לבעלים של סוכנות פרסום צרפתי, רומן דוריאק. באותה שנה נולדה להם בת. ב-2017 התגרשו.

מאז דצמבר 2017 היא בזוגיות עם הקומיקאי האמריקאי קולין ג'וסט, ובמאי 2019 הכריזו על אירוסיהם. באוקטובר 2020 הודיעו על נישואיהם בטקס פרטי. היא ילדה את בנם באוגוסט 2021.

עמדות פוליטיות
מאז 2008 ג'והנסון ידועה גם בתור תומכת של המפלגה הדמוקרטית בארצות הברית. ב-2004 השתתפה במסע בחירות של המועמד הדמוקרטי ג'ון קרי. לפני כן, הייתה רשומה כמצביעה למועמדים עצמאיים.

ב-2014 נבחרה ג'והנסון לפרזנטורית הבינלאומית של החברה הישראלית "סודהסטרים", ובהמשך כיכבה בפרסומת של החברה שהוצגה במשחק הסופרבול. בעקבות הפרסומת קראו ארגונים שתומכים בחרם על ההתנחלויות להחרים את ג'והנסון, ועקב כך עזבה ג'והנסון את ארגון זכויות האדם "אוקספם" שבו שימשה שגרירה של רצון טוב במשך כשמונה שנים. את הפרישה הסבירה באמירה ש"יש בינינו חילוקי דעות מהותיים בדעה לגבי תנועת ה-BDS". בעקבות החלטתה, ג'והנסון זכתה לשבחים ממספר אישים פוליטיים בישראל, לרבות ראש ממשלת ישראל בנימין נתניהו, שבפרפרזה על המשפט המפורסם מהסרט "חלף עם הרוח" אמר: "למען האמת, יקירתי, אכפת לי מאוד!".

פילמוגרפיה
 השנה הסרט התפקידהערות 1994 הורים בהזמנה לאורה נלסון 1995 סיבה מוצדקת קייטי ארמסטרונג 1996 לקפוץ או לא לקפוץ אמילי Manny & Lo אמנדה 1997 שכחו אותי בבית 3  מולי פריט 1998 הלוחש לסוסים  גרייס מקלין 2001 רפסודיה אמריקאית סוזנה סנדור העולם שבפנים  רבקה האיש שלא היה שם  בירדי אבונדאס 2002 עכבישים נגד אנשים אשלי פארקר 2003 אבודים בטוקיו  שארלוט נערה עם עגיל פנינה  המשרתת גריט 2004 בובי לונג דארסי ויל אישה טובה  מג וינדרמר בובספוג: הסרט  מינדידיבוב בחברה טובה אלכס תוצאה מושלמת פרנסיס קורטיס 2005 איילנד  ג'ורדן 2/דלתא נקודת מפגש  נולה רייס 2006 הדליה השחורה קאיי לייק סקופ סונדרה פראנסקי יוקרה  אוליביה 2007 יומני האומנת האומנת בראדוק 2008 בת בולין האחרת מרי בולין ויקי כריסטינה ברצלונה  כריסטינה הספיריט סילקן פלוס 2009 הוא פשוט לא בקטע שלך  אנה מרקס 2010 איירון מן 2  נטלי רושמן / נטשה רומנוף / האלמנה השחורה 2011 מקום לחלום עליו  קאלי פוסטר 2012 הנוקמים  נטשה רומנוף / האלמנה השחורה היצ'קוק  ג'נט לי 2013 דון ג'ון  ברברה 2014 היא  סמנתהדיבוב מתחת לעור האשה שף מולי קפטן אמריקה: חייל החורף  נטשה רומנוף / האלמנה השחורה לוסי  לוסי 2015 הנוקמים: עידן אולטרון  נטשה רומנוף / האלמנה השחורה 2016 קפטן אמריקה: מלחמת האזרחים  נטשה רומנוף / האלמנה השחורה ספר הג'ונגל  קא הנחש יחי הקיסר!  דיאנה מורן לשיר  אשלידיבוב 2017 הרוח במעטפת  המייג'ור לילה קשוח  ג'ס 2018 אי הכלבים  נוטמגדיבוב הנוקמים: מלחמת האינסוף  נטשה רומנוף / האלמנה השחורה 2019 הנוקמים: סוף המשחק  נטשה רומנוף / האלמנה השחורה ג'וג'ו ראביט  רוזי בצלר סיפור נישואים ניקול ברבר 2021 האלמנה השחורה  נטשה רומנוף / האלמנה השחורה לשיר 2 אשדיבוב2023אסטרואיד סיטימידג' קמפבלNorth Starקת'רין2024קח אותי לירחקלי ג'ונסגם מפיקהרובוטריקים: ההתחלהאליטה-1דיבוב2025עולם היורה: חיים חדשיםזורה בנטהעוקץ הפיניקי (אנ')הילדה ססמן-קורדהאלינור הגדולהבמאית ומפיקהPaper Tigerקדם-הפקה

פרסים ומועמדויות
פרסשנהקטגוריהעבורתוצאהמקורפרס אוסקר2020השחקנית הטובה ביותרסיפור נישואיםשחקנית המשנה הטובה ביותרג'וג'ו ראביטפסטיבל הסרטים של ונציה2003פרס Upstream לשחקנית הטובה ביותראבודים בטוקיופרס גלובוס הזהב2004השחקנית הטובה ביותר - סרט קומדיה או מחזמראבודים בטוקיוהשחקנית הטובה ביותר בסרט קולנוע - דרמהנערה עם עגיל פנינה2005בובי לונג2006שחקנית המשנה הטובה ביותר – סרט קולנוענקודת מפגש2020השחקנית הטובה ביותר בסרט קולנוע - דרמהסיפור נישואיםפרס טוני2010השחקנית הטובה ביותר במחזהמראה מעל הגשרפרס באפט"א לקולנוע2004השחקנית הטובה ביותר בתפקיד ראשיאבודים בטוקיונערה עם עגיל פנינה2020סיפור נישואיםהשחקנית הטובה ביותר בתפקיד משנהג'וג'ו ראביטפרס האקדמיה האוסטרלית הבינלאומי לאמנויות הקולנוע והטלוויזיה2020השחקנית הטובה ביותרסיפור נישואיםאיגוד המבקרים האמריקני2014השחקנית הטובה ביותרלוסי / מתחת לעורפרס סאטורן2014שחקנית המשנה הטובה ביותרהיא2015קפטן אמריקה: חייל החורף2017קפטן אמריקה: מלחמת האזרחים2019הנוקמים: סוף המשחקפרס בחירת הקהל2007השחקנית המובילה האהובה—2013שחקנית קולנוע אהובה—פנים אהובות של גבורה—כימיה אהובה על המסךהנוקמים2014שחקנית קולנוע קומית אהובה—שחקנית קולנוע אהובה—2015שחקנית סרטי פעולה אהובה—שחקנית קולנוע אהובה—צמד הקולנוע האהובקפטן אמריקה: חייל החורף2016שחקנית סרטי פעולה אהובה—שחקנית קולנוע אהובה—2017שחקנית סרטי פעולה אהובה—שחקנית קולנוע אהובה—2018כוכבת הקולנוע הטובה ביותרהנוקמים: סוף המשחק2019הנוקמים: סוף המשחקאיגוד מבקרי הקולנוע של לוס אנג'לס2003פרס הדור החדשנערה עם עגיל פנינה / אבודים בטוקיופרס סזאר2014סזאר לשם כבוד—פרס אינדפנדנט ספיריט1997שחקנית ראשית אהובהManny & Lo2020פרס רוברט אלטמןסיפור נישואיםפרס בחירת הילדים של ניקלודיאון2013שחקנית קולנוע אהובההנוקמיםמכסח/ת ישבנים אהוב/ה2015כוכבת סרטי פעולה אהובהקפטן אמריקה: חייל החורף2016שחקנית קולנוע אהובההנוקמים: עידן אולטרון2017קפטן אמריקה: מלחמת האזרחיםמכסח/ת ישבנים אהוב/הסקוואד (משותף עם צוות השחקנים)2019שחקנית קולנוע אהובההנוקמים: סוף המשחקגיבור העל האהוב2022שחקנית קולנוע אהובההאלמנה השחורהמדבב/ת אהוב/ה מסרט אנימציהלשיר 22025מדבבת אהובה מסרטרובוטריקים: ההתחלהפסטיבל הסרטים הבין-לאומי של סנטה ברברה2020פרס המבצעים המצטיינים של השנהסיפור נישואיםאיגוד מבקרי הקולנוע של שיקגו1998השחקנית המבטיחה ביותרהלוחש לסוסים2005שחקנית המשנה הטובה ביותרנקודת מפגש2013היא2014השחקנית הטובה ביותרמתחת לעור2019סיפור נישואיםפרס גות'הם2008צוות השחקנים הטוב ביותרויקי כריסטינה ברצלונה2013השחקנית הטובה ביותרדון ג'ון2014מתחת לעורפרס הסרטים והטלוויזיה של MTV2004ההופעה פורצת הדרך הנשית הטובה ביותראבודים בטוקיו2013הקרב הטוב ביותרהנוקמים2014הנשיקה הכי טובהדון ג'ון2015ההופעה הנשית הטובה ביותרלוסיהנשיקה הכי טובהקפטן אמריקה: חייל החורף2018הקרב הטוב ביותרהנוקמים: סוף המשחק2021פרס הדור MTV—2022הגיבור הטוב ביותרהאלמנה השחורהפרס גילדת שחקני המסך2020השחקנית הטובה ביותר בתפקיד ראשיסיפור נישואיםהשחקנית הטובה ביותר בתפקיד משנהג'וג'ו ראביטצוות השחקנים הטוב ביותר בסרט קולנועפרס סטלייט2004שחקנית המשנה הטובה ביותר - סרט מוזיקלי או קומדיהאבודים בטוקיו2019השחקנית הטובה ביותר - סרט דרמהסיפור נישואיםפרס איגוד מבקרי הקולנוע האמריקאי2004שחקנית המשנה הטובה ביותראבודים בטוקיו2014היא2015השחקנית הטובה ביותר בסרט פעולהלוסי2016קפטן אמריקה: מלחמת האזרחים2020השחקנית הטובה ביותרסיפור נישואיםהרכב המשחק הטוב ביותרשחקנית המשנה הטובה ביותרג'וג'ו ראביטאיגוד המבקרים הקולנועיים באינטרנט2001שחקנית המשנה הטובה ביותרהעולם שבפנים2003השחקנית הטובה ביותראבודים בטוקיו2013שחקנית המשנה הטובה ביותרהיא2020השחקנית הטובה ביותרסיפור נישואיםפרס הקולנוע הבריטי העצמאי2004השחקנית הטובה ביותרנערה עם עגיל פנינה2013מתחת לעורפרס בחירת הנוער2005שחקנית קולנוע נבחרת - דרמהבחברה טובה2007הדליה השחורה / יוקרה2008בת בולין האחרת2010שחקנית קולנוע נבחרת: מדע בדיוניאיירון מן 2בחורה לוהטת נבחרת—2012שחקנית קולנוע נבחרת - דרמהמקום לחלום עליושחקנית קולנוע נבחרת – מדע בדיוני/פנטזיההנוקמיםכוכבת קולנוע קיץ נבחרת2014שחקנית קולנוע נבחרת – מדע בדיוני/פנטזיהקפטן אמריקה: חייל החורףסרט נבחר – נשיקה2015שחקנית קולנוע נבחרת – מדע בדיוני/פנטזיההנוקמים: עידן אולטרון2016קפטן אמריקה: מלחמת האזרחיםסרט נבחר - כימיה2018שחקנית סרטי פעולה נבחרתהנוקמים: סוף המשחק2019פסטיבל הסרטים של רומא2013השחקנית הטובה ביותרהיא

 הופעות ברשימות 

 ג'והנסון נכללה פעם נוספת ברשימת טיים 100 לשנת 2025 בזכות היותה "דמות מרכזית ומעוררת השראה בעולם הקולנוע, עם קריירה יוצאת דופן שמבוססת על אומץ, רבגוניות ועקביות אמנותית נדירה".

קישורים חיצוניים










הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:זמרות יהודיות אמריקאיות
קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות תיאטרון יהודיות אמריקאיות
קטגוריה:במאיות אמריקאיות
קטגוריה:זוכי פרס טוני: שחקניות
קטגוריה:זוכי פרס בחירת הנוער
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים ממוצא דני
קטגוריה:שחקנים ילדים יהודים
קטגוריה:שחקניות ילדות אמריקאיות
קטגוריה:זוכי פרס באפט"א לשחקן הטוב ביותר
קטגוריה:זוכי פרס טוני: שחקנים
קטגוריה:אמריקאים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:שחקנים ילדים אמריקאים
קטגוריה:בוגרות מכון לי סטרסברג לתיאטרון ולקולנוע
קטגוריה:בוגרי מכון לי סטרסברג לתיאטרון ולקולנוע
קטגוריה:זמרים יהודים אמריקאים
קטגוריה:שחקני תיאטרון יהודים אמריקאים
קטגוריה:מפיקות קולנוע אמריקאיות
קטגוריה:מפיקי קולנוע אמריקאים
קטגוריה:זוכות פרס סאטורן לשחקנית משנה בקולנוע
קטגוריה:שחקנים ביקום הקולנועי של מארוול
קטגוריה:אמריקאיות שנולדו ב-1984
קטגוריה:אמריקאים שנולדו ב-1984